ai4bharat/Pralekha huggingface dataset:
గిరిజన వ్యవహారాల మంత్రిత్వ శాఖ
గిరిజన సంక్షేమం కోసం రెండు సెంటర్స్ ఫర్ ఎక్సలెన్స్ను మంగళవారం ప్రారంభించనున్న అర్జున్ ముండా
ఎఒఎల్ భాగస్వామ్యంతో రెండు సిఇఒలను ప్రారంభచనున్నారు
గిరిజన సంక్షేమ కోసం సెంటర్స్ ఫర్ ఎక్సలెన్్సను మంగళవారం వీడియో కాన్ఫరెన్్స ద్వారా ప్రారంభించనున్నారు. ఆర్ట్ ఆఫ్ లివింగ్ భాగస్వామ్యంతో గిరిజన సంక్షేమ శాఖ ఈ కేంద్రాలను నిర్వహించనున్నది. ఈ కార్యక్రమంలో ఆర్ట్ ఆఫ్ లివింగ్ అధిపతి గురుదేవ్ శ్రీశ్రీ రవిశంకర్ పాల్గొననున్నారు.
(గిరిజనుల కోసం ఉద్దేశించిన వివిధ గిరిజన చట్టాలు, నిబంధనలతో పాటుగా సంక్షేమ పథకాలగురించి ఎన్నికైన ప్రతినిధులలో చైతన్యాన్ని తీసుకువచ్చేందుకు జార్ఖండ్లోని 5 జిల్లాలలోని 30 గ్రామ పంచాయతీలలోని 150 గ్రామాలలో పిఆర్ైలను బలోపేతం చేసేందుకు ప్రారంభించిన తొలి చొరవ ఇది. తద్వారా గిరిజనులకు ఈ పథకాలను అందుబాటులోకి తీసుకురావాలని లక్ష్యించారు. గిరిజన యువతకు వ్యక్తిత్వ నిర్మాణ శిక్షణను ఇవ్వడం ద్వారా వారిలో సామాజిక బాధ్యతను వారు అర్థం చేసుకొనేలా చేయడం ద్వారా తమ సమాజంలో చైతన్యాన్ని తీసుకువచ్చే గిరిజన నాయకులుగా వారిని తయారు చేయడానికి, యువ వాలంటీర్లను తయారు చేయడం కోసం ఈ నమూనాను సృష్టించారు.
రెండవది, మహారాష్ట్రలోని ఔరంగాబాద్లోని 10000 గిరిజన రైతులకు గో- ఆధారిత వ్యవసాయ పద్ధతులలో రక్షణీయ సహజ వ్యవసాయాన్ని అనుసరించేందుకు శిక్షణను అందించడం. రైతులకు సేంద్రీయ సర్టిఫికేషన్ను, మార్కెటింగ్ అవకాశాలను అందుబాటులోకి తెచ్చేందుకు తోడ్పడం ద్వారా వారిని ఆత్మనిర్భర గిరిజన రైతులుగా తీర్చిదిద్దాలన్నది ఈ నమూనా లక్ష్యం.
ఆరోగ్య, కుటుంబ సంక్షేమ మంత్రిత్వ శాఖ
103.53 కోట్ల డోసులను దాటిన జాతీయ కొవిడ్-19 టీకా కార్యక్రమం
98.19 శాతానికి చేరిన రికవరీ రేటు; 2020 మార్చి నుంచి గరిష్ట స్థాయి
గత 24 గంటల్లో 13,451 కొత్త కేసులు నమోదు
క్రియాశీల కేసుల సంఖ్య 1,62,661; ఇది 242 రోజుల కనిష్ట స్థాయి
వారపు పాజిటివిటీ రేటు  గత 33 రోజులుగా 2 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 103.53 కోట్ల డోసులను దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 55,89,124 డోసులతో కలిపి, 103.53 కోట్ల డోసులను  టీకా కార్యక్రమం అధిగమించింది. 1,02,95,714 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,78,437
|
|
రెండో డోసు
|
|
91,71,725
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,70,088
|
|
రెండో డోసు
|
|
1,57,92,606
|
|
18-44 ఏళ్ల వారు
|
|
మొదటి డోసు
|
|
41,12,06,354
|
|
రెండో డోసు
|
|
13,12,65,535
|
|
45-59 ఏళ్ల వారు
|
|
మొదటి డోసు
|
|
17,29,71,002
|
|
రెండో డోసు
|
|
9,28,01,459
|
|
60 ఏళ్లు పైబడినవారు
|
|
మొదటి డోసు
|
|
10,86,31,844
|
|
రెండో డోసు
|
|
6,47,36,527
|
|
మొత్తం
|
|
1,03,53,25,577
గత 24 గంటల్లో 14,021 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,35,97,339 కు పెరిగింది.
దేశవ్యాప్త రికవరీ రేటు 98.19 శాతానికి చేరింది. 2020 మార్చి నుంచి ఇదే గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 122వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 13,451 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,62,661 గా ఉన్నాయి. ఇది 242 రోజుల కనిష్ట స్థాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 13,05,962 పరీక్షలు చేశారు. దేశవ్యాప్తంగా ఇప్పటివరకు 60.32 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.22 శాతంగా ఉంది. గత 33 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.03 శాతంగా ఉంది. రోజువారీ పాజిటివిటీ రేటు గత 23 రోజులుగా 2 శాతం కంటే తక్కువగా, 58 రోజులుగా 3 శాతం కంటే తక్కువగా నమోదవుతోంది.
హోం మంత్రిత్వ శాఖ
'హర్ ఘర్ తిరంగ' ప్రచారంలో భాగంగా ఈ రోజు న్యూదిల్లీలోని తన నివాసంపై జాతీయ జెండాను ఎగురవేసి, సెల్ఫీ దిగిన కేంద్ర హోం మంత్రి శ్రీ అమిత్ షా
స్వాతంత్ర్య దినోత్సవానికి ముందు భారతదేశ గగనతలంలో ఎగురుతున్న కోట్లాది జెండాలు భారతదేశాన్ని గొప్పతనానికి చిహ్నంగా మళ్లీ మార్చాలన్న దేశ సమష్టి సంకల్పానికి ప్రతీకలు
ప్రధాన మంత్రి శ్రీ నరేంద్ర మోదీ పిలుపుతో దేశవ్యాప్తంగా కొనసాగుతున్న 'హర్ ఘర్ తిరంగ' ప్రచారం
భారతదేశ ప్రజలు తమ ఇళ్లపై జాతీయ జెండాను ఎగురవేయాలి, http://hargartiranga.comలో సెల్ఫీలను అప్లోడ్ చేయాలి, తోటి పౌరులను కూడా ప్రోత్సహించాలని హృదయ పూర్వక విజ్ఞప్తి
భారతదేశ ఐక్యత, సౌభ్రాతృత్వ స్ఫూర్తిని గౌరవిస్తూ ఈ రోజు న్యూదిల్లీలోని తన నివాసంపై జాతీయ జెండాను ఎగురవేసినట్లు తెలిపిన శ్రీ అమిత్ షా
'హర్ ఘర్ తిరంగ' ప్రచారంలో భాగంగా, కేంద్ర హోం మంత్రి శ్రీ అమిత్ షా ఈ రోజు న్యూదిల్లీలోని తన నివాసంపై జాతీయ జెండాను ఎగురవేసి, ఆ జెండాతో సెల్ఫీ దిగి, ట్విట్టర్ ఖాతా ద్వారా షేర్ చేశారు. స్వాతంత్ర్య దినోత్సవానికి ముందు భారతదేశ గగనతలంలో కోట్లాది జెండాలు ఎగురుతున్నాయని, భారతదేశాన్ని గొప్పతనానికి చిహ్నంగా మళ్లీ మార్చాలన్న దేశ సమష్టి సంకల్పానికి అవి ప్రతీకలు అని వరుస ట్వీట్ల ద్వారా శ్రీ అమిత్ షా పేర్కొన్నారు.
ప్రధాన మంత్రి శ్రీ నరేంద్ర మోదీ పిలుపునిచ్చిన 'హర్ ఘర్ తిరంగ' ప్రచారం దేశవ్యాప్తంగా కొనసాగుతోందని కేంద్ర హోం మంత్రి తెలిపారు. భారతదేశ ప్రజలు తమ ఇళ్లపై జాతీయ జెండాను ఎగురవేయాలని, ఆ జెండాతో సెల్ఫీలు దిగి http://hargartiranga.comలో అప్లోడ్ చేయాలని, జెండాలు ఎగురవేసేలా తోటి పౌరులను కూడా ప్రోత్సహించాలని ఆయన విజ్ఞప్తి చేశారు. భారతదేశ ఐక్యత, సౌభ్రాతృత్వ స్ఫూర్తిని గౌరవిస్తూ ఈ రోజు న్యూదిల్లీలోని తన నివాసంపై జాతీయ జెండాను ఎగురవేసినట్లు శ్రీ అమిత్ షా తెలిపారు. ‘హర్ ఘర్ తిరంగ’ ప్రచారంలో పాల్గొన్నందుకు తాను అందుకున్న ప్రశంస పత్రాన్ని కూడా హోం మంత్రి ట్విట్టర్ ద్వారా షేర్ చేశారు.
రక్షణ మంత్రిత్వ శాఖ
యూఏఈ నౌకాదళంతో కలిసి ద్వైపాక్షిక 'నౌకాదళ సముద్ర భాగస్వామ్య విన్యాసాలు'లో పాల్గొన్న భారత నౌకాదళం
యూఏఈ నౌకాదళంతో ద్వైపాక్షిక 'నౌకాదళ సముద్ర భాగస్వామ్య విన్యాసాలు'లో పాల్గొనేందుకు, ఫ్లాగ్ ఆఫీసర్ కమాండింగ్ వెస్ట్రన్ ఫ్లీట్, రియర్ అడ్మిరల్ వినీత్ మెక్కార్టీ ఆధ్వర్యంలో, భారత నౌకాదళ నౌకలు ఐఎన్ఎస్ విశాఖపట్నం & ఐఎన్ఎస్ త్రికండ్, ఈ నెల 08న దుబాయ్లోని పోర్ట్ రషీద్కు చేరుకున్నాయి.
రెండు దేశాల నౌకాదళాలు ఈ రోజు 'నౌకాదళ సముద్ర భాగస్వామ్య విన్యాసాలు' నిర్వహించాయి. వ్యూహాలు, విధానాలు, పరస్పర శిక్షణ ద్వారా రెండు నౌకాదళాల మధ్య అవగాహన, బంధాన్ని మెరుగుపరచడం లక్ష్యం.
పర్యటనలో భాగంగా, అబుదాబి నావల్ కమాండ్లో యూఏఈ నావల్ ఫోర్సెస్ డిప్యూటీ కమాండర్ బ్రిగేడియర్ అబ్దుల్లా ఫర్జ్ అల్ మెహైర్బీతో రియర్ అడ్మిరల్ మెక్కార్టీ సమావేశం అయ్యారు. పైరసీ, వస్తువుల అక్రమ రవాణా, మానవ రవాణా వంటి సవాళ్లను కలిసి ఎదుర్కోవడానికి, సముద్ర భద్రతను మెరుగుపరచడానికి, అవసరమైతే ఉమ్మడిగా 'మానవత సాయం & విపత్తు సహాయ కార్యకలాపాలు' చేపట్టడానికి అధికారులు ఇద్దరు నిర్ణయించారు.
యూఏఈలోని భారత రాయబారి శ్రీ సంజయ్ సుధీర్తోనూ రియర్ అడ్మిరల్ మెక్కార్టీ సమావేశం అయ్యారు. భారత్ & యూఏఈ నౌకాదళాల విన్యాసాల గురించి, నేవీ-టు-నేవీ సహకారంపై ప్రణాళిక గురించి వివరించారు.
నౌకాదళ విన్యాసాల్లో భారత్కు చెందిన రెండు నౌకలు పాల్గొనడం, 'సమగ్ర వ్యూహాత్మక భాగస్వామ్యం' కింద యూఏఈతో పెరుగుతున్న రక్షణ సంబంధాలకు సూచన అని రాయబారి శ్రీ సంజయ్ సుధీర్ అన్నారు.
కెప్టెన్ అశోక్ రావు నేతృత్వంలోని ఐఎన్ఎస్ విశాఖపట్నం, భారత నౌకాదళంలో ఉన్న అతి పెద్ద విధ్వంసకర నౌకల్లో ఒకటి. మజగావ్ డాక్స్ లిమిటెడ్ దీనిని పూర్తి స్వదేశీ పరిజ్ఞానంతో తయారు చేసింది. కెప్టెన్ ప్రమోద్ జి థామస్ నేతృత్వంలోని ఐఎన్ఎస్ త్రికండ్ అధునాతన స్టెల్త్ పరిజ్ఞానం ఉన్న యుద్ధనౌక. దీని సేవలు 2013లో ప్రారంభమయ్యాయి. ప్రతి అంశంలో అత్యాధునిక సాంకేతిక పరిజ్ఞానంతో రూపొందిన ఈ నౌక రాడార్లకు చిక్కకుండా, వేగంగా, బలంగా పని చేస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ వాక్సినేషన్ కార్యక్రమంలో భాగంగా దేశవ్యాప్తంగా 48.52 కోట్ల వాక్సిన్డొస్లు వేయడం జరిగింది.
దేశవ్యాప్తంగా ఇప్పటివరకు మొత్తం కోలుకున్న వారి సంఖ్య 3,09,33,022
దేశంలో కోలుకున్న వారి రేటు ప్రస్తుతం 97.37 శాతం
గత 24 గంటలలో 36,668 మంది పేషెంట్లు కోవిడ్ నుంచి కోలుకున్నారు.
ఇండియాలో గత 24 గంటలలో నమోదైన మొత్తం కోవిడ్ కేసులు 42,625
ఇండియాలో యాక్టివ్ కేస్ లోడ్ ప్రస్తుతం 4,10,353
క్రియా శీల కేసులు మొత్తం కేసులలో 1.29 శాతం
వారపు పాజిటివిటి రేటు 5 శాతం కంటే తక్కువగా ఉంది. ప్రస్తుతం ఇది 2.36 శాతం
రోజువారి పాజిటివిటి రేటు 2.31 శాతం, ఇది 5 శాతం కంటే తక్కువ
కోవిడ్ పరీక్షల సామర్ద్యాన్ని దేశంలో గణనీయంగా పెంచడం జరిగింది. ఇప్పటివరకు మొతత్ం 47.31 కోట్ల పరీక్షలు నిర్వహించడం జరిగింది.
సమాచార, ప్రసార మంత్రిత్వ శాఖ
మీడియా వన్ ఛానెల్కు అప్లింక్, డౌన్లింక్ అనుమతులను రద్దు చేస్తూ జారీ చేసిన ఐ&బి మంత్రిత్వ శాఖ జారీ చేసిన ఉత్తర్వులను సమర్ధించిన కేరళ హైకోర్టు
సమాచార, ప్రసార మంత్రిత్వ శాఖ మీడియా వన్ న్యూస్ & కరెంట్ అఫైర్స్ ఛానెల్కు అప్లింక్, డౌన్లింక్ అనుమతిని రద్దు చేయడాన్ని కేరళ హైకోర్టు మంగళవారం సమర్ధించింది. హోం వ్యవహారాల శాఖ ఈ ఛానెల్కు భద్రతాపరమైన అనుమతిని నిరాకరించడంతో ఛానెల్ పై ఆంక్షలు విధించారు.
సమాచార, ప్రసార మంత్రిత్వ శాఖ ఉత్తర్వులకు వ్యతిరేకంగా దాఖలైన రిట్ పిటిషన్ను కొట్టివేస్తూ, నిఘా వర్గాల ఇచ్చిన సమాచారం ఆధారంగా హోం వ్యవహారాల మంత్రిత్వ శాఖ అనుమతిని తిరస్కరించిందని, దీనితో ఛానెల్కు భద్రతా అనుమతి తిరస్కరణ సమంజసమని కోర్టు అభిప్రాయపడింది.
మీడియా వన్ ఛానెల్ను నిర్వహించే ఎం/ ఎస్ మధ్యమం బ్రాడ్కాస్టింగ్ లిమిటెడ్ కు మంజూరు చేసిన అప్లింక్, డౌన్లింక్ అనుమతిని రద్దు చేస్తూ సమాచార, ప్రసార మంత్రిత్వ శాఖ 31 జనవరి, 2022న ఉత్తర్వులు జారీ చేసింది. అనుమతించిన ఛానెళ్ళ జాబితా నుంచి ఛానెల్ పేరును కూడా ఉత్తర్వులు తొలగించాయి.
కాగా, ఛానెల్కు 30.09.2011 నుంచి 29.09.2022 మధ్య కాలంలో అప్లింక్, డౌన్లింక్ అనుమతిని మంజూరు చేశారు.
రసాయనాలు, ఎరువుల మంత్రిత్వ శాఖ
ఆజాదీ కా అమృత్ మహోత్సవ్ వేడుకల్లో భాగంగా రసాయనాలు ఎరువుల మంత్రిత్వ శాఖ నిర్వహిస్తున్న ఐకానిక్ వారోత్సవాలను ప్రారంభించిన శ్రీ మన్సుఖ్ మాండవీయ
' ప్రపంచంలో జనరిక్ ఔషధ ఉత్పత్తి రంగంలో దేశం అగ్రగామి.. ప్రపంచ ఔషధ కేంద్రంగా భారత్ కు గుర్తింపు'.. శ్రీ మాండవీయ
పరిశ్రమలతో నైపర్ సమన్వయంతో పనిచేసి ఎంఎస్ఎంఈ ల సమస్యలను పరిష్కరించాలి
ఫార్మా రంగంలో స్వయం సమృద్ధి సాధించడానికి రానున్న 25 సంవత్సరాలకు ప్రణాళిక రూపొందాలి... కేంద్ర మంత్రి
ఆజాదీ కా అమృత్ మహోత్సవ్ వేడుకల్లో భాగంగా రసాయనాలు ఎరువుల మంత్రిత్వ శాఖ నిర్వహిస్తున్న ఐకానిక్ వారోత్సవాలను కేంద్ర ఆరోగ్య, కుటుంబ సంక్షేమ, ఎరువులు రసాయనాల శాఖ మంత్రి శ్రీ మన్సుఖ్ మాండవీయ ఈ రోజు ప్రారంభించారు. పంజాబ్ ఎస్ఎఎస్ నగర్ లో ఉన్న నేషనల్ ఇనిస్టిట్యూట్ ఆఫ్ ఫార్మాస్యూటికల్ ఎడ్యుకేషన్ అండ్ రీసెర్చ్ కార్యక్రమంలో భాగంగా వారం రోజుల పాటు సెమినార్లు, ప్రదర్శనలు, ఉపన్యాస కార్యక్రమాలను నిర్వహిస్తుంది.
ఐకానిక్ వారోత్సవాలను ప్రారంభించిన అనంతరం ఏర్పాటైన సమావేశంలో ప్రసంగించిన శ్రీ మాండవీయ ప్రపంచంలో భారతదేశంలోనే ఎక్కువగా జనరిక్ మందులు ఉత్పత్తి అవుతున్నాయని అన్నారు. ప్రపంచ ఫార్మసీగా భారత్ గుర్తింపు పొందిందని అన్నారు. ఫార్మా పరిశ్రమల అభివృద్ధిలో నైపర్ కీలక పాత్ర పోషించిందని మంత్రి అన్నారు. పరిశ్రమల అవసరాలకు అనుగుణంగా నైపర్ బోధనా అంశాలను, పరిశోధనలను రూపొందించాలని ఆయన సూచించారు. ఎంఎస్ఎంఈ లు ఎదుర్కొంటున్న సమస్యల పరిష్కారానికి కృషి చేయాలని ఆయన అన్నారు. దేశంలో వైద్య పరికరాల ఉత్పత్తి కోసం ఏర్పాటైన పార్కులతో నైపర్ కలసి పనిచేయాలని మంత్రి పేర్కొన్నారు.
75 వ స్వాతంత్ర్య వేడుకలను జరుపుకుంటున్న నేపథ్యంలో రానున్న 25 ఔషధ రంగంలో అమలు చేయాల్సి ఉన్న కార్యాచరణ కార్యక్రమంపై ఫార్మాస్యూటికల్స్ శాఖ, నైపర్ దృష్టి సారించాలని ఆయన సలహా ఇచ్చారు. ఔషధ తయారీలో వినియోగించే ముఖ్య పదార్దాలను ఇప్పటికీ దిగుమతి చేసుకోవాల్సి వస్తున్నదని ఆయన ఆవేదన వ్యక్తం చేశారు. దేశంలో పేటెంట్ హక్కు కలిగిన ఔషధాల సంఖ్య తక్కువగా ఉందని అన్నారు. ఔషధ రంగంలో దేశాన్ని స్వయం సమృద్ధి చేయడానికి చర్యలు అమలు జరగాలని శ్రీ మాండవీయ స్పష్టం చేశారు. దీనికోసం 25 సంవత్సరాల ప్రణాళిక రూపొందాలని మంత్రి అన్నారు.
కోవిడ్-19 చికిత్స కు అతి తక్కువ కాలంలో వ్యాక్సిన్ అభివృద్ధి చేసి భారతదేశం తన ప్రతిభను చాటి దేశంలో మానవ వనరులకు కొరత లేదని ప్రపంచానికి తెలిపిందని శ్రీ మాండవీయ న్నారు. దేశ శాస్త్రవేత్తలు, పరిశోధకుల ప్రతిభపై నమ్మకం ఉంచిన ప్రధానమంత్రి శ్రీ నరేంద్ర మోదీ వ్యాక్సిన్ అభివృద్ధికి ప్రధానమంత్రి గరీబ్ కళ్యాణ్ పథకం కింద 9000 కోట్ల రూపాయలను కేటాయించారని మంత్రి తెలిపారు. కోవాక్సిన్ అభివృద్ధిలో దేశానికి చెందిన ప్రముఖ పరిశోధనా సంస్థ ఐసీఎంఆర్ కీలక పాత్ర పోషించిందని అన్నారు. ఇదే తరహాలో, ఇతర పరిశోధన, విద్యా సంస్థలు పరిశ్రమలతో కలిసి పనిచేయాలని మంత్రి సూచించారు.
ఫార్మాస్యూటికల్స్ శాఖ కార్యదర్శి శ్రీమతి ఎస్. అపర్ణ, నైపర్ డైరెక్టర్ ప్రొఫెసర్ దూలాల్ పాండా, రసాయన, ఎరువుల మంత్రిత్వ శాఖ ఉన్నతాధికారులు కార్యక్రమంలో పాల్గొన్నారు. ఈ కార్యక్రమాన్ని https://www.youtube.com/watch?v=OKzn4daXoXM ద్వారా వెబ్కాస్ట్ చేశారు.
నైపుణ్యాభివృద్ధి మంత్రిత్వ శాఖ
కోవిడ్ అనంతర నైపుణ్య శిక్షణలో మార్పు
నైపుణ్య శిక్షణ, వ్యాపారాభివృద్ది మంత్రిత్వశాఖ ఆధ్వర్యంలోని జాతీయ నైపుణ్య శిక్షణా సంస్థ కోవిడ్ సంక్షోభ నేపథ్యంలో ఈ-స్కిల్ ఇండియా వేదికమీద ఆన్ లైన్ నైపుణ్య శిక్షణ అందిస్తోంది. అదే విధంగా హోమ్ వ్యవహారాల మంత్రిత్వశాఖ భౌతికంగా నైపుణ్య శిక్ష కార్యక్రమాలు 2020 సెప్టెంబర్ 21 నుంచి నిర్వహించుకోవటానికి అనుమతించింది. అందుకు అనుగుణంగా ఆరోగ్య, కుటుంబ సంక్షేమ మంత్రిత్వశాఖ శిక్షణ పునః ప్రారంభించటానికి అనుసరించవలసిన పద్ధతులమీద ప్రామాణిక అనుసరణీయ విధానాలు జారీచేసింది.
పిఎం కెవై లో భాగంగా 17.03.2020 నాటికి స్వల్పకాల శిక్షణ 42.02 లక్షలమంది శిక్షణ పొందగా 33.66 లక్షలమంది అభ్యర్థులు ధ్రువపత్రాలు పొందారు. ధ్రువపత్రాలు పొందినవారిలో 17.54 లక్షలమందికి ఉద్యోగాలు లభించాయి. మరో 49.12 లక్షలందికి నైపుణ్యాలు ఉన్నప్పటికీ వాళ్లకి లాంఛనమైన ధ్రువపత్రాలు లేవు. గత అభ్యసనపు గుర్తింపు కింద వారికి కొద్దిపాటి శిక్షణ అనంతర ధ్రువపత్రాలు ఇచ్చారు.
ధ్రువపత్రాలు పొందినవారి ఉద్యోగావకాశాలు పెంచటానికి రకరకాల చర్యలు తీసుకుంటున్నారు. అందులో కొన్ని:
శిక్షణ ఇచ్చేవారు/శిక్షణ కేంద్రాలు సెక్టార్ స్కిల్ కౌన్సిల్స్ సహాయంతో రోజ్ గార్ మేళాలు ఏర్పాటు చేయాలి
ధ్రువపత్రాలు పొందినవారికి ఉద్యోగం వచ్చిన తరువాతనే శిక్షణ భాగస్వాములకు/ శిక్షణాకేంద్రాలకు ఆఖరి విడత చెల్లింపు
కనీస స్థాయికి మించి ఉద్యోగాలు కల్పించిన శిక్షణ భాగస్వాములకు/ శిక్షణాకేంద్రాలకు అదనపు ప్రోత్సాహకాలు
ఉద్యోగాల కల్పనలో కనబరచిన ప్రతిభ ఆధారంగా శిక్షణ భాగస్వాములకు/ శిక్షణాకేంద్రాలకు కొత్త లక్ష్యాల నిర్దేశం
నైపుణ్య శిక్షణ, వ్యాపారాభివృద్ది శాఖ సహాయమంత్రి శ్రీ ఆర్ కె సింగ్ ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో ఈ సమాచారం అందించారు
ప్రధాన మంత్రి కార్యాలయం
ఉక్రెయిన్ అధ్యక్షుడితో భారత ప్రధాని సమావేశం
జపాన్ దేశం హిరోషిమాలో జి-7 దేశాల శిఖరాగ్ర సమావేశ వేదిక వద్ద శనివారం ఉక్రెయిన్ అధ్యక్షుడు వ్లాదిమిర్ జిలెన్స్కి తో భారత ప్రధాని సమావేశమయ్యారు.
ఉక్రెయిన్ యుద్ధంవల్ల మొత్తం ప్రపంచంపై ప్రభావం పడిందని ప్రధానమంత్రి అన్నారు. అయితే ఇది తనకు రాజకీయ లేక ఆర్ధిక సమస్య కాదని, ఇది తనకు మానవతకు, మానవ విలువలకు సంబంధించిన సమస్య అని ప్రధాని అన్నారు.
ఉక్రెయిన్ లో విద్యాభ్యాసం చేస్తున్న భారతీయ విద్యార్థులను సురక్షితంగా ఇండియాకు చేర్చడంలో సహకరించినందుకు ఉక్రేన్ ను ప్రధానమంత్రి ప్రశంసించారు.
యుద్ధం అంతం చేయడానికి జరిపే చర్చలకు, దౌత్యానికి ఇండియా స్పష్టమైన మద్దతు ఇవ్వగలదని ప్రధానమంత్రి అన్నారు. ఈ సమస్యకు పరిష్కారం కనుగొనడానికి ఇండియా, ప్రధానమంత్రి వ్యక్తిగతంగా సాధ్యమైనంత సహాయం చేయగలదని జిలెన్స్కీ కి ప్రధానమంత్రి తెలియజేశారు.
ఉక్రెయిన్ ప్రజలకు ఇండియా మానవతా సహాయాన్ని కొనసాగించగలదని ప్రధాని తెలిపారు. ఉక్రెయిన్ లో ప్రస్తుత పరిస్థితిని గురించి అధ్యక్షుడు జెలెన్సీకీ భారత ప్రధానికి వివరించారు. సంబంధాలను కొనసాగించాలని ఇరువురు అంగీకరించారు.
రాష్ట్రపతి సచివాలయం
భూమి సమ్మాన్ 2023 పురస్కారాలను అందజేసిన రాష్ట్రపతి.
రాష్ట్రపతి శ్రీమతి ద్రౌపది ముర్ము, కేంద్ర గ్రామీణాభివృద్ధి మంత్రిత్వశాఖ న్యూఢిల్లీలో ఏర్పాటు చేసిన ఒక కార్యక్రమంలో భూమి సమ్మాన్ 2023 పురస్కారాలను ప్రదానం చేశారు. డిజిటల్ ఇండియా, భూ రికార్డుల ఆధునీకరణ లో విశేష కృషి చేసిన వారికి
రాష్ట్రపతి ఈ అవార్డులను ప్రదానం చేశారు. ఈ అవార్డులు అందుకున్న వారిలో రాష్ట్రప్రభుత్వ కార్యదర్శులు, జిల్లా కలెక్టర్లు, వారి బృందాలు ఉన్నాయి.
ఈ సందర్బంగా మాట్లాడుతూ రాష్ట్రపతి, దేశం అన్ని రంగాలలో అభివృద్ధి సాధించాలంటే గ్రామీణాభివృద్ధి వేగవంతం కావడం అవసరమన్నారు. గ్రామీణాభివృద్ధి కి భూ రికార్డుల ఆధునీకరణ ముఖ్యమని అన్నారు.మెజారిటీ గ్రామీణ ప్రాంత ప్రజలు భూ వనరులపై ఆధారపడి జీవనోపాధి కలిగి ఉంటారని అందువల్ల వీటి ఆధునీకరణ అవసరమని అన్నారు. గ్రామీణ ప్రాంతాల సమగ్ర అభివృద్ధికి సమీకృత, సమగ్ర భూ యాజమాన్య వ్యవస్థ ఎంతైనా అవసరమని రాష్ట్రపతి అన్నారు. డిజిటలైజేషన్ వల్ల పారదర్శకత పెరుగుతుందని రాష్ట్రపతి అన్నారు.
భూ రికార్డుల ఆధునీకరణ, డిజిటలైజేషన్ దేశ అభివృద్ధిపై ఎంతగానో ఉంటుందని అన్నారు. భూ రికార్డుల డిజిటలైజేషన్,వివిధ ప్రభుత్వ శాఖలతో దాని లింకేజీలు వివిధ ప్రభుత్వ సంక్షేమ పథకాలు సక్రమంగా అమలు కావడానికి ఉపయోగపడతాయన్నారు. వరదలు, అగ్నిప్రమాదాల వంటి వాటి సమయంలో వాస్తవ పత్రాలు కోల్పోయినపుడు ఈ డిజిటల్ పత్రాలు ఎంతగానో ఉపయోగపడతాయని ఆయన అన్నారు.
డిజిటల్ ఇండియా సమాచార నిర్వహణ వ్యవస్థ కింద, ప్రతి భూమి భాగానికీ ఒక ల్యాండ్ పార్శల్ ఐటెంటిఫికేషన్ నెంబర్ ను ఇస్తారు. ఇది ఆధార్ నెంబర్ లాంటిది. ఈ నెంబర్ ద్వారా భూ రికార్డులను సక్రమంగా నిర్వహించడానికి,కొత్త సంక్షేమ పథకాలను అమలు చేయడానికి ఎంతో ఉపకరిస్తుందని రాష్ట్రపతి అన్నారు. ఈ కోర్టులను భూ రికార్డులు, రిజిస్ట్రేషన్ సమాచార వ్యవస్థతో అనుసంధానం చేయడం వల్ల ఎన్నో ప్రయోజనాలు ఉన్నాయన్నారు.
భూ రికార్డుల డిజిటలైజేషన్ , భూమికి సంబంధించి అనుచిత, అక్రమ కార్యకలాపాలను నిరోధించడానికి వీలు కలుగుతుందని రాష్ట్రపతి పేర్కొన్నారు.
భూ సంబంధిత సమాచారం ఉచితంగా , ప్రజలకు అనువైన రీతిలో లభ్యమైతే దానివల్ల ఎన్నో ప్రయోజనాలు ఉన్నాయని రాష్ట్రపతి అన్నారు. ఉదాహరణకు, భూ వినియోగం,
భూ యాజమాన్యానికి సంబంధించిన పలు వివాదాలను పరిష్కరించడానికి ఇది ఉపయోగపడుతుందన్నారు. దేశంలో పెద్ద సంఖ్య లో ప్రజలు భూ సంబంధిత వివాదాలను ఎదుర్కొంటున్నారని,
ఈ వివాదాల పరిష్కారంలో అటు పాలనాయంత్రాంగం, ఇటు న్యాయవ్యవస్థకు సంబంధించిన విలువైన సమయం వాటికోసం వెచ్చించాల్సి వస్తున్నదని ఆమె అన్నారు. డిజిటలైజేషన్, సమాచార అనుసంధానత ప్రజల, ఆయా సంస్థలు ఇంతకాలం వివాదాల పరిష్కారానికి వినియోగిస్తూ వచ్చిన సమయాన్ని అభివృద్ధి కోసం వెచ్చించడానికి వీలు కలుగుతుందన్నారు.
PIB Headquarters
మ్యూచువల్ ఫండ్స్పై లిక్విడిటీ ఒత్తిడిని తగ్గించేందుకు ఆర్.బి.ఐ చర్యలు 50,000 కోట్ల రూపాయల ప్రత్యేక లిక్విడిటీ సదుపాయం
మ్యూచువల్ ఫండ్స్పై లిక్విడిటీ ఒత్తిడిని తగ్గించేందుకు రిజర్వుబ్యాంక్ ఆఫ్ ఇండియా,మ్యూచువల్ ఫండ్స్ కోసం రూ 50,000 కోట్ల ప్రత్యేక లిక్విడిటీ సదుపాయాన్ని ప్రకటించింది.రిజర్వుబ్యాంకు ఈ నిధులను బ్యాంకులకు తక్కువ రేటుకు అందిస్తుంది.బ్యాంకులు ఈ నిధులను కేవలం మ్యూచువల్ ఫండ్ల లిక్విడిటీ అవసరాలను తట్టుకునేందుకు వినియోగించుకోవచ్చు.
(.ఈరోజునుంచి అమలులోకి వచ్చే ప్రత్యేక లిక్విడిటీ పథకం కింద, రిజర్వు బ్యాంకు 90రోజుల కాలపరిమితిగల రెపో కార్యకలాపాలను స్థిర రెపో రేటు వద్ద చేపడుతుంది. ఈ సదుపాయం ఆన్-ట్యాప్, ఒపెన్ -ఎండెడ్ గా ఉంటుంది. బ్యాంకులు సోమవారం నుంచి శుక్రవారం వరకు ఏ రోజునైనా తమ బిడ్లను సమర్పించవచ్చు. ఈ పథకం మే 11 వరకు లేదా కేటాయించిన మొత్తం వినియోగించుకునే వరకు ఏది ముందు అయితే ఆ రోజువరకు అమలులో ఉంటుంది.
కోవిడ్ -19 కారణంగా కేపిటల్ మార్కెట్లు తీవ్ర ఒడుదుడుకులకు లోనౌతున్నాయి. ఇది మ్యూచువల్ ఫండ్లపై లిక్విడిటీ ఒత్తిడిని కలుగ చేస్తోంది. కొన్ని డెట్ మ్యూచువల్ ఫండ్ల క్లోజర్కు సంబంధించి రిడమ్ప్షన్ ఒత్తిడులు తీవ్రమైన నేపథ్యంలో. వాటిప్రభావాలు అక్కడనుంచి ఒకదానిపై ఒకటిగా ఉండే అవకాశం ఉన్న నేపథ్యంలో ఒడుదుడుకులు ఉంటున్నాయి. అని ఆర్.బి.ఐ తెలిపింది.
కోవిడ్ -19 ఆర్థిక ప్రభావాన్ని తగ్గించేందుకు అవసరమైన అన్ని చర్యలూతీసుకునేందుకు రిజర్వ్యు బ్యాంకు అప్రమత్తంగా ఉంటుందని,అలాగే ఆర్థిక స్థిరత్వాన్ని కాపాడుతుందని కూడా ఆ ప్రకటన పేర్కొనింది.
మ్యూచువల్ ఫండ్ల వద్ద గల ఇన్వెస్ట్మెంట్గ్రేడ్ కార్పొరేట్ బాండ్లు, కమర్షియల్ పేపర్లు  డిబెంచర్లు, సర్టిఫికేట్ ఆఫ్ డిపాజిట్ల కొలేటరల్పై ఏకమొత్త కొనుగోళ్లు లేదా రెపోలకు అండర్టేకింగ్ ద్వారా ,స్పెషల్ లిక్విడిటీ ఫండ్ -మ్యూచువల్ ఫండ్  కింద అందుబాటులోకి వచ్చిన నిధులను , బ్యాంకులు ప్రత్యేకంగా లోన్లు ఇవ్వడం ద్వారా మ్యూచువల్ ఫండ్ల లిక్విడిటీ అవసరాలు తీర్చాలి.
ప్రధాన మంత్రి కార్యాలయం
పుణె పార్లమెంట్ సభ్యుడు శ్రీ గిరీశ్ బాపట్ కన్నుమూత పట్ల సంతాపాన్నితెలిపిన ప్రధాన మంత్రి
పుణె పార్లమెంట్ సభ్యుడు శ్రీ గిరీశ్ బాపట్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి అనేక ట్వీట్ లలో -
‘‘శ్రీ గిరీశ్ బాపట్ గారు అణకువ కలిగినటువంటి మరియు కష్టపడి పని చేసేటటువంటి నాయకుడు. సమాజాని కి ఆయన శ్రద్ధ తో, తత్పరత తో సేవల ను అందించారు. మహారాష్ట్ర యొక్క అభివృద్ధి కి మరియు పుణె వికాసాని కి ఎంతో మక్కువ తో విరివి గా శ్రమించారు. ఆయన మృతి దుఃఖదాయకం. ఆయన కుటుంబాని కి మరియు ఆయన సమర్థకుల కు ఇదే సంతాపం. ఓమ్ శాంతి.’’ అని పేర్కొన్నారు.
‘‘మహారాష్ట్ర లో బిజెపి నిర్మాణం లోను, పార్టీ ని బలపరచడం లోను ఒక ముఖ్యమైన పాత్ర ను శ్రీ గిరీశ్ బాపట్ పోషించారు. ఆయన అందరికీ అందుబాటులో ఉంటూ వచ్చిన శాసన సభ్యుడు గా నడుచుకొన్నారు. ప్రజా సంక్షేమాని కి సంబంధించిన అంశాల ను గురించి ఆయన ప్రస్తావించే వారు. ఆయన ఒక కార్యసాధకుడైనటువంటి మంత్రి గా, ఆ తరువాతి కాలం లో పుణె ఎంపి గా తనదైన ప్రభావాన్ని కనబరచారు. ఆయన చేసిన మంచి పనులు అనేక మంది కి ప్రేరణ ను అందిస్తూ ఉంటాయి.’’ అని పేర్కొన్నారు.
రసాయనాలు, ఎరువుల మంత్రిత్వ శాఖ
ఈ ఖరీఫ్ సీజన్లో దేశంలోని దాదాపు ప్రతిచోటా యూరియా అమ్మకాలు పెరుగుతున్నాయి: శ్రీ గౌడ
కేంద్ర రసాయనాలు, ఎరువుల మంత్రి శ్రీ సదానంద గౌడను కలిసిన కర్ణాటక వ్యవసాయ మంత్రి
ప్రస్తుత ఖరీఫ్ సీజన్లో దేశంలోని దాదాపు ప్రతిచోటా యూరియా అమ్మకాలు పెరుగుతున్నట్టుగా కనిపిస్తోందని కేంద్ర రసాయన, ఎరువుల శాఖ మంత్రి శ్రీ డి.వి.సదానంద గౌడ అన్నారు. అవసరం మేరకు దేశీయ యూనిట్ల నుండి, దిగుమతుల ద్వారా సరఫరాను మరింతగా బలోపేతం చేయడానికి గాను భారత ప్రభుత్వం అన్ని ప్రయత్నాలు చేస్తోందని ఆయన వివరించారు. కర్ణాటక రాష్ట్ర వ్యవసాయ మంత్రి శ్రీ బి.సి. పాటిల్ ఈ రోజు న్యూఢిల్లీలో శ్రీ గౌడను కలిశారు.
ఈ సందర్భంగా ఆయన కర్ణాటకలో యూరియా లభ్యతను గురించి వివరించారు.
కేంద్ర ప్రభుత్వం యొక్క నిరంతర కృషి మరియు ఆయా రాష్ట్ర ప్రభుత్వాల నిరంతర మద్దతు కారణంగా దేశవ్యాప్తంగా యూరియా నిల్వలు సౌకర్యవంతంగానే ఉన్నాయని శ్రీ గౌడ అన్నారు. కర్ణాటక రాష్ట్రానికి సంబంధించినంత వరకు, మొత్తం ఖరీఫ్ -2020 సీజన్కు 8.50 లక్షల మెట్రిక్ టన్నుల యూరియా అవసరమని అంచనా వేయడమైనది. తదనుగుణంగా, ఏప్రిల్ 1 నుండి ఆగస్టు 26 వరకు 6.46 లక్షల మెట్రిక్ టన్నులు అవసరం. దీనికి తగ్గట్టుగానే ఎరువుల శాఖ 10.24 లక్షల మెట్రిక్ టన్నుల ఎరువుల లభ్యత నిర్ధారించింది. ఇందులో 3.16 లక్షల మెట్రిక్ టన్నుల ప్రారంభ నిల్వ కూడా కలిసి ఉంది. ఇదే సమయంలో.. యూరియా అమ్మకాలు 8.26 ఎల్ఎమ్టీలుగా నిలిచింది, గత ఏడాది ఇదే కాలంలో యూరియా అమ్మకాలు 5.20 లక్షల మెట్రిక్ టన్నులుగా మాత్రమే నిలిచింది. సీజన్లో యూరియాకు అపూర్వమైన అధిక డిమాండ్ ఉన్నప్పటికీ యూరియా లభ్యత రాష్ట్రంలో సౌకర్యవంతంగానే ఉంది. యూరియా నల్లమార్కెట్ విక్రయదారులకు వ్యతిరేకంగా కర్ణాటక ప్రభుత్వం తీసుకున్న చర్యలను శ్రీ గౌడ ప్రశంసించారు. అవసరాలకు అనుగుణంగా రాబోయే రోజుల్లో యూరియా సరఫరా తగినట్లు పెరుగుతుందని ఆయన హామీ ఇచ్చారు. ఫెర్టిలైజర్స్ శాఖ ఎరువుల లభ్యత పరిస్థితిని నిశితంగా పరిశీలిస్తోందని, కర్ణాటక రైతులకు తగిన యూరియా సకాలంలో అందుబాటులోకి ఉండేలా తమ శాఖ చర్యలు తీసుకుంటుందన్నారు. ఎరువులు సకాలంలో రాష్ట్రానికి సరఫరా చేసినందుకు శ్రీ గౌడ మరియు ఎరువుల శాఖ అధికారులకు శ్రీ పాటిల్ కృతజ్ఞతలు తెలిపారు. అయితే కర్ణాటక రాష్ట్రంకు యూరియా సరఫరాను మరింత పెంచాల్సిన అవసరం ఎంతైనా ఉందని ఆయన అన్నారు. ఈ సీజన్లో రాష్ట్రంలో నికర పంటల విస్తీర్ణంలో దాదాపుగా 11.17 లక్షల హెక్టార్లకు చేరుకుంది. ఇది గణనీయమైన పెరుగుదలను చూస్తోంది. గత ఐదేండ్ల సగటు కంటే ఇది 20% మేర ఎక్కువ. కర్ణాటకలో యూరియా లభ్యతను పెంచడంలో కేంద్ర ప్రభుత్వ సహకారాన్ని ఆయన అభ్యర్థించారు.
ప్రధాన మంత్రి కార్యాలయం
నుమాలిగఢ్ రిఫైనరీ విస్తరణ ప్రాజెక్టు కోసం తొలి అతి భారీ పరిమాణ సామగ్రి రవాణాపై ప్రధానమంత్రి హర్షం
నుమాలిగఢ్ రిఫైనరీ విస్తరణ ప్రాజెక్టు కోసం భారత-బంగ్లాదేశ్ అధికారిక మార్గంలో అతిభారీ సామగ్రిని పాండు మల్టీమోడల్ పోర్టుకు చేర్చడంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు.
ఈ మేరకు కేంద్ర రేవులు-నౌకాయానం-జలమార్గాల మంత్రిత్విశాఖ ట్వీట్పై స్పందిస్తూ పంపిన సందేశంలో:
“ఇదొక ప్రశంసనీయ సాహసం” అని ప్రధానమంత్రి పేర్కొన్నారు.
(
ఆర్థిక మంత్రిత్వ శాఖ
విద్యాసంస్థలు, పరిశ్రమలు మరియు ప్రభుత్వ సంస్థల మధ్య సహకారం పెరిగేలా చేసే ప్రయత్నాలకు అదనంగా,
సరికొత్త అవకాశాలలో ఆర్ అండ్ డి కోసం ప్రభుత్వం తోడ్పాటు అందిస్తుంది
సరికొత్త నవోదయ అవకాశాల అపారమైన సామర్థ్యాన్ని గుర్తిస్తూ, కేంద్ర ఆర్థిక & కార్పొరేట్ వ్యవహారాల మంత్రి శ్రీమతి నిర్మలా సీతారామన్ ఈ రోజు పార్లమెంటులో సమర్పించిన కేంద్ర బడ్జెట్, సహాయక విధానాలు, సరళమైన నిబంధనలు, దేశీయ సామర్థ్యాలను పెంపొందించడానికి మరియు పరిశోధన & అభివృద్ధిని ప్రోత్సహించడానికి సులభతరమైన చర్యలుగా అభివర్ణించారు. ఇది ప్రభుత్వ విధానానికి మార్గనిర్దేశం చేస్తుందని పేర్కొన్నారు.
బడ్జెట్ను సమర్పిస్తూ శ్రీమతి నిర్మలా సీతారామన్ ఈ సూర్యోదయ అవకాశాలలో ఆర్ అండ్ డి కోసం, విద్యాసంస్థలు, పరిశ్రమలు మరియు ప్రభుత్వ సంస్థల మధ్య సహకారంతో పాటు ప్రభుత్వ సహకారం అందిస్తుందని స్పష్టం చేశారు. ఆర్టిఫిషియల్ ఇంటెలిజెన్స్, జియోస్పేషియల్ సిస్టమ్స్, డ్రోన్లు, సెమీకండక్టర్, దాని పర్యావరణ వ్యవస్థ, స్పేస్ ఎకానమీ, జెనోమిక్స్, ఫార్మాస్యూటికల్స్, గ్రీన్ ఎనర్జీ మరియు క్లీన్ మొబిలిటీ సిస్టమ్లు దేశాన్ని సుస్థిర అభివృద్ధికి మరియు ఆధునీకరించడానికి అపారమైన సామర్థ్యాన్ని కలిగి ఉన్నాయని ఆమె అన్నారు. అవి యువతకు ఉపాధి అవకాశాలను అందిస్తాయి. భారతీయ పరిశ్రమను మరింత సమర్థవంతంగా మరియు పోటీగా మారుస్తాయి.